Marea Britanie are cea mai scăzută producţie auto din octombrie din 1956.
Producţia de automobile din Marea Britanie a scăzut luna trecută cu 41,4% în ritm anual, ajungând la cel mai scăzut nivel din octombrie din 1956 încoace. Principala cauză: lipsa de cipuri pentru semiconductori şi închiderea unei fabrici.
Un total de 64.729 de maşini au ieşit de pe liniile de producţie britanice, au arătat vineri datele Societăţii Producătorilor şi Comercianţilor de Automobile (SMMT), scrie Reuters.Scăderea a reflectat problemele lanţului global de aprovizionare şi închiderea permanentă a fabricii Honda la sfârşitul lunii iulie.Producţia de automobile în primele 10 luni ale anului s-a situat la 721.505 vehicule, în scădere cu 2,9% faţă de 2020, când fabricile au fost închise timp de luni de zile, pe fondul pandemiei.Producţia de automobile şi camionete pe întregul an va fi sub 1 milion pentru al doilea an consecutiv, dar se aşteaptă să revină peste acest nivel în 2022, a declarat SMMT, citând o prognoză independentă realizată de AutoAnalysis.